Dev Patel

Devas Patelis (, g. 1990 m. balandžio 23 d.) – indų kilmės Jungtinės Karalystės aktorius, žinomas iš populiaraus E4 TV serialo Skins, bei režisieriaus Denio Boilo 2008 m. dramos Lūšnyno milijonierius.

 Biografija 
Devas Patelis gimė 1990 m. balandžio 23 d. Londone, indų kilmės emigrantų šeimoje. Jo tėvai Anita ir Radžas gimė Nairobyje, emigravo į JK ir čia susituokė„Lūšnyno milijonierius“, Telegraph.co.uk.

Devas lankė Longfildo pradžios mokyklą (), paskui Vaitmoro vidurinę mokyklą (), kurioje lankė dramos pamokasHarrow rajono paskutinės žinios .

Nuo 2000 m. lankė Reiners Leino akademijoje () tekvondo ir 2006 m. kovo 11 d. iškovojo juodą diržąReiners Leino akademijos juodo diržo nugalėtojai. Devas dalyvavo įvairiuose nacionaliniuose ir tarptautiniuose tekvondo čempionatuose ir 2004 m. Pasaulio tekvondo čempionate Dubline pelnė bronzos medalį„Lūšnyno milijonierius“, Irishtimes.com.

Devo Patelio aktoriaus karjera prasidėjo 2007 m., kai buvo pakviestas TV serialo jaunimui Skins peržiūrą. Po sėkmingos peržiūros jis gavo JK gyvenančio musulmono jaunuolio iš Pakistano Anvaro Kharalo () vaidmenį. Serialas, pasakojantis apie Bristolio jaunimo gyvenimą sulaukė didelio pasisiekimo JK ir tęsėsi du sezonusSkins.

2008 m. Devo sukurtas pagrindinis filmo Lūšnyno milijonierius vaidmuo – Džamalas Malikas, aktoriui atnešė pasaulinį pripažinimą. Filmas pelnė filmų festivalių, kino akademijų apdovanojimus ir nominacijas, o Devas 2009 m. pelnė geriausio jauno atlikėjo (aktoriaus) apdovanojimąBFCA laureatai .


 Filmografija 

 Metai  Lietuviškas pavadinimas  Angliškas pavadinimas  Vaidmuo 2008  Lūšnyno milijonierius  Slumdog Millionaire  Džamalas Malikas Skins (II sezonas)  Skins  Anvaras Kharalas 2007  Skins (I sezonas)  Skins  Anvaras Kharalas2015-2016„Liūtas“, „Žmogus pažinojęs begalybę“Lion, Man knew infinitySaroo Brierley

 Išnašos 

 Nuorodos 

 Apdovanojimai ir nominacijos

Kategorija:Jungtinės Karalystės aktoriai
Kategorija:Tekvondo sportininkai